turjo4nis/wikipedia-bn-dump-20250701 huggingface dataset:
প্রাচীন রোমে সমকামিতা

প্রাচীন রোমে সমকামিতা তৎকালীন পশ্চিমের থেকে সুস্পষ্টই আলাদা। লাতিন ভাষা শব্দ অপ্রতুলতার জন্য সমকামি এবং বহুগামি অভিন্ন অনুবাদ করত। সনাতন রোমান কাম প্রবৃত্তিতে  প্রাথমিক  দুটি বিভাজন ছিল মুখ্য / প্রকট / পুরুষবাচক  এবং   গৌণ / অবনত / স্ত্রীবাচক।  রোমান সমাজ ছিল  পিতৃতান্ত্রিক , এবং  চিরস্বাধীন পুরুষ নাগরিক রাজনৈতিক সুবিধে ভোগ করতেন তথাপি  নিজের  এবং পরিবার উভয়ের প্রতি কতৃত্ব করবার অধিকার রাখতেন। "সুকৃতি "(ক্ষমতা) সক্রিয় বৈশিষ্ট্য হিসেবে প্রতীয়মান ছিল  যেটির  বদৌলতেই একজন পুরুষ তাকে  স্বমহিমায় প্রতিভাত করতেন। এহেন  বিজয়ী  মনবৃত্তি এবং পুরষোচিত ধর্মবিশ্বাস  সমলিঙ্গ প্রণয়  পরিগঠন  করেছিল। রোমান পুরুষসম্প্রদায়  পুরুষত্বনাশ  এবং সামাজিক অবস্থানের তোয়াক্কা না করেই অবাধে অন্যান্য  পুরুষদের সঙ্গে সঙ্গম করতে পারত যদ্যপি তারা  ক্ষমতায় প্রতাপশালী তথা কেন্দ্রীয়  ভূমিকায় থাকতেন। গৃহীত পুরুষ  সঙ্গীরা  ছিলেন  ক্রীতদাস , ভূতপূর্ব ক্রীতদাস , পতিতা এবং  নর্তকী  যাদের জীবনশৈলী  তাদের  অস্পৃশ্য সমাজে এনে দাড় করিয়েছে  যেটি সাধারণ নাগরিক নিরাপত্তা বঞ্চিত যদিও তারা ছিলেন কার্যত স্বাধীন ।যদিও রোমান পুরষসম্প্রদায় ১২ থেকে ২০ বছরের  যুবকদের তাদের  যৌনসঙ্গী হিসেবে পেতে পছন্দ করতেন বলে মনে হয় , জন্মস্বাধীন  পুরুষ ক্ষুদ্রগোষ্ঠী নির্দিষ্ট সময়কাল অবধি  এসব থেকে বিরত ছিলেন । তবে পেশাদার বেশ্যা  এবং  বিনোদিনীরা  প্রাপ্তবয়স্কদের মধ্যে  যৌনগত সহজলভ্য   থাকতে পারে।

নারীদের মধ্যকার সমলিঙ্গ সম্পর্কের প্রমাণ  নগণ্য। এবং যদি  রোমান লেখকদের বিশ্বাস করা হয় ,  তবে নারী সমকাম প্রবণতা  নিতান্তই   সীমিত  হয়ে থাকতে পারে। এই প্রসঙ্গে আগস্তাইন এরা এক কবিতায় বিবৃত করেছেন  এভাবে " unheard-of (অবহেলা) "

যাইহোক,  এখানকার কিছু বিক্ষিপ্ত প্রমাণ মেলে যেমন গ্রিক জাদুকরী  পাপীরই এর কিছু সংখ্যক মন্ত্রে - যেটি   উত্তর   সম্রাজ্যকালে রোমান  শাসিত প্রদেশে  সমলিঙ্গে প্রেমাবিষ্ট   কতিপয় বিশিষ্ট মহিলাদের অস্তিত্ব প্রমাণ করে।

দিব্যদৃষ্টি 
প্রজাতন্ত্র লগ্নে , একজন  রোমান  নাগরিকের রাজনৈতিক সুবিধাগুলির মধ্যে অন্যতম অধিকার ছিল শারীরিক বাধ্যতা থেকে নিজেকে সুরক্ষিত রাখা , যার মধ্যে দৈহিক  শাস্তি এবং যৌননিগ্রহ উভয়েই অন্তর্ভুক্ত ছিল।
প্রাচীন এলজিবিটিকিউ ইতিহাস
গে ইতিহাস
তরুন ঘোষ

তরুন ঘোষ হলেন একজন বাংলাদেশী শিল্প নির্দেশক এবং পরিচালক। তিনি ২০০০ সালের চলচ্চিত্র কিত্তনখোলা চলচ্চিত্রে শিল্প নির্দেশনা দেয়ার জন্য শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার লাভ করেন।

নির্বাচিত চলচ্চিত্রসমূহ

অ্যানিমেশন সম্পাদক হিসাবে
 নিরন্তর - ২০০৬

পরিচালক হিসেবে
 কিত্তনখোলা - ২০০০
 নরসুন্দর - ২০০৯

পুরস্কার ও মনোনয়ন

তথ্যসূত্র

বহিঃসংযোগ
 

বাংলাদেশী শিল্প নির্দেশক
শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার (বাংলাদেশ) বিজয়ী
জীবিত ব্যক্তি
বিজয় সেন (শিল্প নির্দেশক)

বিজয় সেন হলেন একজন বাংলাদেশী শিল্প নির্দেশক। তিনি ১৯৯২ সালের অন্ধ বিশ্বাস চলচ্চিত্রে শিল্প নির্দশক হিসেবে অবদান রাখার সুবাদে শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার লাভ করেন।

নির্বাচিত চলচ্চিত্রসমূহ
 বেহুলা - ১৯৬৬
 আনোয়ারা - ১৯৬৭
 কি যে করি  - ১৯৭৬
 নাজমা - ১৯৮৩
 আওয়ারা - ১৯৮৫
 অশান্তি- ১৯৮৬
 রাজলক্ষী শ্রীকান্ত  - ১৯৮৭
 লালু মাস্তান - ১৯৮৭
 রাঙ্গা ভাবী - ১৯৮৯ 
 রাজার মেয়ে বেদেনী - ১৯৯১ 
 শঙ্গনীল কারাগার  - ১৯৯২
 অন্ধ বিশ্বাস  - ১৯৯২
 স্বপ্নের পৃথিবী - ১৯৯৬
 উত্তরেরে ক্ষেপ - ২০০০

পুরস্কার ও মনোনয়ন

তথ্যসূত্র

বহিঃসংযোগ
 

বাংলাদেশী শিল্প নির্দেশক
শ্রেষ্ঠ শিল্প নির্দেশক বিভাগে জাতীয় চলচ্চিত্র পুরস্কার (বাংলাদেশ) বিজয়ী
জীবিত ব্যক্তি
আন্তর্জাতিক ক্রিকেটে কেন উইলিয়ামসনের শতরানের তালিকা

কেনি উইলিয়ামসন একজন আন্তর্জাতিক ক্রিকেটার যিনি নিউজিল্যান্ড জাতীয় ক্রিকেট দলকে প্রতিনিধিত্ব করেন। জুন ২০১৯ সালের হিসাবে তিনি তিনটি ফর্ম্যাটে দলের অধিনায়ক - টেস্ট, ওয়ান ডে আন্তর্জাতিক (ওডিআই) এবং টোয়েন্টি ২০ আন্তর্জাতিক (টি ২০ আই)। একজন ডানহাতি টপ অর্ডার ব্যাটসম্যান, তিনি ৩৩ টি শতরান করেছেন মধ্যে ২০ টি- টেস্ট এবং ১৩ টি ওডিআই ম্যাচে- জুন ২০১৯ সালের হিসাবে। ২০১৫ সালের জানুয়ারিতে, সাবেক নিউজিল্যান্ড ক্রিকেটার মার্টিন ক্রো বলেছিলেন, উইলিয়ামসনের মধ্যে "আমরা সম্ভবত আমাদের সর্বকালের সেরা ব্যাটসম্যানের ভোর দেখছি"। 

উইলিয়ামসন ২০১০ সালের আগস্টে ভারতের বিপক্ষে ওডিআই অভিষেক করেন এবং দুই মাস পর প্রথম সেঞ্চুরি করেন, যখন তিনি ১০৮ রান করেন বাংলাদেশে বিপক্ষে; নিউজিল্যান্ডের ম্যাচটি নয় রানে পরাজিত হয়। অক্টোবর ২০১১ সালে ৬৯- বলে অপরাজিত ১০০ রান করেন জিম্বাবুয়ে বিরুদ্ধে - একটি নিউজিল্যান্ডের চতুর্থ দ্রুততম ওয়ানডে শতরান।  ২০১৯ বিশ্বকাপে ওয়েস্ট ইন্ডিজের বিপক্ষে তার সর্বোচ্চ স্কোর ১৪৮ রান আসে।

নভেম্বরে ২০১০ সালে ভারতের বিরুদ্ধে প্রথম টেস্ট ম্যাচে উইলিয়ামসন একটি সেঞ্চুরি করেছিলেন; তিনি এই কৃতিত্ব অর্জনের দিক থেকে বিশ্বে অষ্টম এবং নিউজল্যান্ডের প্রথম ক্রিকেটার ছিলেন।  জানুয়ারী ২০১৫ সালে ওয়েলিংটনের বেসিন রিজার্ভে শ্রীলঙ্কার বিপক্ষে তার সর্বোচ্চ স্কোর ২৪২ রান করেন। চার মাস পর তিনি ইংল্যান্ডের বিপক্ষে লর্ডসে ১৩২ রানের ইনিংসে দ্বারা ২৫ বছরের কম বয়সী ক্রিকেটারদের মধ্যে ১০ টি টেস্ট সেঞ্চুরির অধিকারী হিসাবে ষষ্ঠ খেলোয়াড় হয়েছিলেন।  আগস্ট ২০১৬ সালে, সে সময়কার ফর্ম্যাটে সমস্ত টেস্ট-খেলার দেশগুলির বিরুদ্ধে  দ্রুততম এবং সবচেয়ে কম বয়সী খেলোয়াড় হিসাবে শতরানকারী হয়ে ওঠেন।      নিউজিল্যান্ডের হয়ে সর্বোচ্চ টেস্ট সেঞ্চুরি করেছেন তিনি।  উইলিয়ামসন ২০১২ সালের অক্টোবরে তার প্রথম অভিষেক থেকে ৫৪ টি  টি২০আই খেলেছেন এবং এই ফর্ম্যাটে এখনো সেঞ্চুরি করেননি; তার সর্বোচ্চ স্কোর অপরাজিত ৭৩ রান।

নির্দেশিকা

টেস্ট ক্রিকেটে শতরানের তালিকা

একদিনের আন্তর্জাতিক ক্রিকেটে শতরানের তালিকা

নোট

তথ্যসূত্র

বহিঃসংযোগ 

খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
অলংকারী ইউনিয়ন

অলংকারী ইউনিয়ন বাংলাদেশের সিলেট জেলার অন্তর্গত বিশ্বনাথ উপজেলার একটি ইউনিয়ন।

অবস্থান ও সীমানা 
সিলেট শহর থেকে বিশ্বনাথ উপজেলা সদর হয়ে ৬ কিলোমিটার দক্ষিণে অবস্থিত। সীমানা- দক্ষিণে বিশ্বনাথ ইউনিয়ন, উত্তরে খাজাঞ্চী ইউনিয়ন, পশ্চিমে রামপাশা ইউনিয়ন,  পূর্বে তেতলী ইউনিয়ন।

প্রশাসনিক এলাকা

মোট গ্রাম ৩৫টি 

 রহিমপুর
 রামপুর
 খুরমা মীরেরগাঁও
 পেছি খুরমা
 ছোট খুরমা
 উত্তর বড় খুরমা
 পৌদনাপুর
 বড় খুরমা
 বড়তলা
 ফরহাদপুর
 সালামপুর
 হায়াতেরগাঁও
 মুন্সিরগাঁও
 মাধবপুর
 বেতসান্ধি
 ঘুরণ
 আলমনগর
 ছনখাড়িগাঁও
 পিঠাকরা
 লালটেক
 পেশকারগাঁও
 রাজিবাড়ী পেশকারগাঁও
 রাজিবাড়ী শেখেরগাঁও
 উত্তর নভাগ
 মনুকোপা
 কাড়ারপাড়
 হায়দারপুর
 হয়দরপুর
 শেখেরগাঁও
 তেঘরী
 টেংরা
 জানাইয়া শিমুলতলা
 টুকেরকান্দি
 সিরাজপুর
 চাঁনপুর
 সাবান টেংরা
 সাবসেন টেংরা

মৌজা : ১০ টি 

 রহিমপুর
 খুরমা
 বড়তলা
 তালিবপুর (পার্ট)
 পিঠাকরা
 বেতসান্দি
 ফরহাদপুর
 বালিয়াপুঞ্জী
 পৌদনাপুর
 টেংরা

আয়তন ও জনসংখ্যা 
আয়তন- ২৭ বর্গ কিলোমিটার। জনসংখ্যা: ২৬,৫৭৯। পুরুষ: ১৩০৩৫ জন, নারী: ১৩৫৪৪ জন।

শিক্ষার হার ও শিক্ষা প্রতিষ্ঠান

শিক্ষার হার: 
৫২.৬%। পুরুষ: ৫৩.৫%, নারী: ৫১.৮%।

শিক্ষা প্রতিষ্ঠান 

 মাধ্যমিক বিদ্যালয় ৩টি
 প্রাথমিক বিদ্যালয় ১১টি
 একাডেমী ৫টি
 মাদ্রাসা ১৫টি (আলীয়া ৮, ক্বওমী ৭)
 ব্রাক স্কুল ৪টি
 মসজিদ ৫৩টি (জামে মসজিদ : ৪৯,পাঞ্জেগানা :
 ঈদগাহ ১২টি
 মাজার ২৩টি
 মন্দির ২টি

শিক্ষা প্রতিষ্ঠানের তালিকা

হাট-বাজার 

 পনাউল্লাহ বাজার
 রামপুর বাজার
 মুন্সীর বাজার
 টেংরা নতুন বাজার
 টেংরা রতবাড়ী বাজার

খাল, নদী ও হাওর 
১২টি খাল ও ৪টি বিল রয়েছে।

 খাদুয়ার হাওর
 রামপুর বড় খাল হতে বড়খান্দি খাল
 গাজিউর হতে চান্দির খাল
 বড়কান্দি হতে খাদুয়ার হাওর পর্যন্ত খাল
 রামধানা পাচলার খাল
 আলমনগর হতে গাজিউর পর্যন্ত খাল
 ছোট খুরমা হতে বড়কান্দি হাওরের খাল
 টুকেরকান্দি বিল হতে শিমুলতলা পশ্চিম

দর্শনীয় স্থান 

 রামধানা শাহী ঈদগাহ

উল্লেখযোগ্য ব্যক্তি 

 এম ইলিয়াস আলী
 ডা:মো.শামছুল ইসলাম - বিভাগীয় প্রধান ফরেনসিক মেডিসিন ,জেনারেল এম এ জি ওসমানী মেডিকেল কলেজ।
 মো.সাইদুল ইসলাম,আইনজীবী,বাংলাদেশ সুপ্রিম কোর্ট।
 মোঃ খালেদ হোসেন, আইনজীবী, জজ কোর্ট সিলেট।
 মোঃ তারেক হোসেন, আইনজীবী, জজ কোর্ট,ঢাকা।

জনপ্রতিনিধি 
বর্তমান চেয়ারম্যান- মোঃ নাজমুল ইসলাম রুহেল

আরও দেখুন 

 বিশ্বনাথ উপজেলা
 সিলেট জেলা
 সিলেট বিভাগ

তথ্যসূত্র 

বিশ্বনাথ উপজেলার ইউনিয়ন
ওয়েন ব্র্যাডবার্ন

ওয়েন পেনেল ব্র্যাডবার্ন (; জন্ম: ২৪ নভেম্বর, ১৯৩৮ - মৃত্যু: ২৫ সেপ্টেম্বর, ২০০৮) ওয়াইকাতোর টেমস এলাকায় জন্মগ্রহণকারী নিউজিল্যান্ডীয় আন্তর্জাতিক ক্রিকেটার ছিলেন। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৬৪ সালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ মাঝারিসারিতে ডানহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে অফ ব্রেক বোলিংয়ে পারদর্শী ছিলেন ওয়েন ব্র্যাডবার্ন।

প্রথম-শ্রেণীর ক্রিকেট 
১৯৫৭-৫৮ মৌসুম থেকে ১৯৬৮-৬৯ মৌসুম পর্যন্ত ওয়েন ব্র্যাডবার্নের প্রথম-শ্রেণীর খেলোয়াড়ী জীবন চলমান ছিল। মাঝারিসারির ব্যাটসম্যান হিসেবে নর্দার্ন ডিস্ট্রিক্টসের পক্ষে খেলোয়াড়ী জীবনের সূত্রপাত ঘটান। কিন্তু, ব্যাটিংয়ের অবস্থান পরিবর্তন ঘটিয়ে উদ্বোধনী ব্যাটসম্যান হিসেবে আবির্ভূত হবার পর থেকেই সফল হতে থাকেন। বিস্ময়করভাবে ১৯৬৩-৬৪ মৌসুমে দক্ষিণ আফ্রিকা গমনের জন্যে মনোনীত হন। তবে, প্রকৃতপক্ষে ঐ মৌসুমে তার খেলার মান তেমন ভালো ছিল না। তাসত্ত্বেও, প্রথমবারের মতো প্রথম-শ্রেণীর শতরানের কাছাকাছি পর্যায়ে ছিলেন।

আন্তর্জাতিক ক্রিকেট 
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ওয়েন ব্র্যাডবার্ন। ২৮ ফেব্রুয়ারি, ১৯৬৪ তারিখে ডুনেডিনে সফরকারী দক্ষিণ আফ্রিকার বিপক্ষে টেস্ট ক্রিকেটে অভিষেক ঘটে তার। নিউজিল্যান্ডের পক্ষে শততম টেস্ট ক্যাপধারী হন।

বৃষ্টিবিঘ্নিত খেলায় তিনি ৩২ ও ১৪ রান তুলেন। তন্মধ্যে, প্রথম ইনিংসে ব্র্যাডবার্ন ও বিডব্লিউ সিনক্লেয়ারের মধ্যকার দ্বিতীয় উইকেট জুটিতে সংগৃহীত ৫১ রান উভয় দলের মধ্যে তৎকালীন রেকর্ড ছিল। নিচেরসারিতে ডিক, ব্লেয়ার ও ক্যামরনের দৃঢ়তায় ঐ খেলাটি ড্রয়ে পরিণত হয়। এরপর, ১৩ মার্চ, ১৯৬৪ তারিখে অকল্যান্ডে একই দলের বিপক্ষে সর্বশেষ টেস্টে অংশ নেন তিনি। প্রথম টেস্টে ৩২ এবং দ্বিতীয় টেস্টে ২ ও ১৪ রানের ইনিংস খেলেন। ১৯৬৫ সালে ইংল্যান্ড গমনের উদ্দেশ্যে সদস্য তালিকা প্রকাশ করা হলে তাকে ঊহ্য রাখা হয়। পরবর্তী গ্রীষ্মকালে ঘরোয়া ক্রিকেটে ব্যক্তিগত একমাত্র শতরানের ইনিংস খেলেন।

ব্যক্তিগত জীবন 
২৫ সেপ্টেম্বর, ২০০৮ তারিখে ৭০ বছর বয়সে হ্যামিল্টনে ওয়েন ব্র্যাডবার্নের দেহাবসান ঘটে। ব্যক্তিগত জীবনে বিবাহিত ছিলেন তিনি। মৃত্যুর পাঁচদিন পূর্বে ৪৮ বছর বয়সী স্বীয় অর্ধাঙ্গিনীর শবানুষ্ঠানের পর থেকে হৃদযন্ত্রক্রীয়ায় আক্রান্ত হন। তার পুত্র গ্রান্ট ব্র্যাডবার্ন ঘরোয়া ক্রিকেটে নর্দার্ন ডিস্ট্রিক্টস এবং ১৯৯০ থেকে ২০০১ সময়কালে নিউজিল্যান্ডের পক্ষে সাতটি টেস্ট ও এগারোটি ওডিআইয়ে অংশ নিয়েছিলেন। নিউজিল্যান্ডের পক্ষে সাত পিতা-পুত্রের টেস্ট ক্রিকেট খেলার অন্যতম হিসেবে দৃষ্টান্ত গড়েন।

তথ্যসূত্র

আরও দেখুন 
 ডিক মোৎজ
 মাইক শ্রিম্পটন
 এক টেস্টের বিস্ময়কারী
 অকল্যান্ড ক্রিকেট দল
 নিউজিল্যান্ডীয় টেস্ট ক্রিকেটারদের তালিকা
 আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ 
 
 

১৯৩৮-এ জন্ম
২০০৮-এ মৃত্যু
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নর্দার্ন ডিস্ট্রিক্টসের ক্রিকেটার
শানু

শানু একজন বাংলাদেশী অভিনেত্রী। তিনি ২০০৩ সালে মুক্তিপ্রাপ্ত আজাদী হাসনাত ফিরোজ পরিচালিত শাবনূরের বিখ্যাত চলচ্চিত্র বউ শাশুড়ীর যুদ্ধ সিনেমা অভিনয় করে জাতীয় চলচ্চিত্র পুরস্কার পেয়েছেন। পরবর্তীতে তিনি অসংখ্য সুপারহিট সিনেমায় অভিনয় করেছেন তার মধ্যে উল্লেখযোগ্য হলোঃ- কঠিন শাস্তি, কয়লা, তুমি বড় ভাগ্যবতী, আজকের নিশান ইত্যাদি।

নির্বাচিত চলচ্চিত্রসমূহ
 রবি মাস্তান (১৯৯৯)
 বাবা মাস্তান (২০০০)
 শিকারী (২০০১) 
 কঠিন শাস্তি (২০০১)
 দুর্ধর্ষ পামেলা (২০০২) 
 মালা তুমি কার (২০০২) 
 দলপতি (২০০২) 
 জুয়াড়ী (২০০২) 
 খবরদার (২০০২) 
 ক্ষত বিক্ষত (২০০২) 
 তুমি বড় ভাগ্যবতী (২০০৩) 
 সত্য মিথ্যার লড়াই (২০০৩) 
 যুদ্ধ ঘোষণা (২০০৩)
 রংবাজ ও পুলিশ (২০০৩) 
 মাসুদ রানা এখন ঢাকায় (২০০৩) 
 গড ফাদার (২০০৩) 
 বউ শাশুড়ীর যুদ্ধ (২০০৩) 
 শত্রুর মোকাবেলা (২০০৩) 
 বাঘে বাঘে লড়াই (২০০৩) 
 কালো হাত (২০০৪) 
 রঙ্গীন চশমা (২০০৪) 
 কঠিন সিদ্ধান্ত (২০০৪)
 বাঁচাও (২০০৪) 
 প্রেমিকা ছিনতাই (২০০৪) 
 ভাড়াটে খুনী (২০০৪) - লাইজু 
 যৌথ বাহিনী (২০০৪) 
 আব্বাস দারোয়ান (২০০৪)
 ফুটপাতের রাজা (২০০৪)  
 পাল্টা আক্রমণ (২০০৪) 
 ভণ্ড নেতা (২০০৪) 
 ঠ্যাকবাজ (২০০৫) 
 নয়া মাস্তান (২০০৫) 
 সদরঘাটের কুলি (২০০৫)
 কয়লা (২০০৫)
 বাজার (২০০৫)
 ধান্ধা (২০০৫)  
 দুশমনের দুশমন (২০০৬) 
 এ দেশ কার! (২০০৬)
 বাদশা ভাই এলএলবি (২০০৬)
 লাষ্ট বর্ডার (২০০৬) 
 জিদ্দি পুলিশ (২০০৭)
 নীতিবান অফিসার (২০০৮)
 টাকাই যত গণ্ডগোল (২০০৮) 
 রাজু আমার ভাই (২০০৮)
 নিষ্পাপ সন্তান (২০০৮)  
 রঙীলা মাইয়া
 বোনের জন্য যুদ্ধ
 ফুলের মতো বউ

পুরস্কার ও মনোনয়ন
বাংলাদেশ চলচ্চিত্র পুরস্কার

২০০২ সাল থেকে ২০০৭ সাল পর্যন্ত তৎকালীন বিএনপি সরকার ক্ষমতায় থাকতে বহু পুরস্কার ও সম্মাননা পেয়েছিল।

শানুর প্রাপ্ত সম্মাননাঃ-

১। আনন্দ বিচিত্রা ফটো সুন্দরী প্রতিযোগিতায় প্রথম---২০০০ সাল

২।বাসসাস পুরস্কার, ২০০৪ সেরা সহঅভিনেত্রী 
  তুমি বড় ভাগ্যবতী।

৩।ষ্টারস্কিন এওয়ার্ড-২০০৫-সেরা অভিনেত্রী
   সিনেমাঃ-কয়লা

৪।বেগম জিয়া গোল্ড মেডেলঃঃ- ২০০৬ 
   সিনেমাঃ-বাদশা ভাই LLb

৫।জাতীয় চলচ্চিত্র পুরস্কারঃঃ-- বউ শাশুড়ী যুদ্ধ

তথ্যসূত্র

বহিঃসংযোগ

বাংলাদেশী অভিনেত্রী
শ্রেষ্ঠ খলচরিত্রে অভিনয়ের জন্য জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী চলচ্চিত্র অভিনেত্রী
জীবিত ব্যক্তি
কামরাঙা শিম

কামরাঙা শিম (বৈজ্ঞানিক নাম: Psophocarpus tetragonolobus) বরবটি ও শিমের মতো লতা জাতীয় উদ্ভিদ। গাছের লতা, ফুল, পাতা, ফল, শিকড় সব অংশই খাওয়া যায়। পশ্চিম আফ্রিকা কামরাঙা শিমের আদি স্থান।

নামকরণ 
ফলের আকৃতি পাখা বা শিরা বিশিষ্ট কামরাঙা ফলের মতো দেখতে । এজন্য এই শিমের নামকরণ করা হয়েছে কামরাঙা শিম।

পরিচিতি 
বরবটি বা শিমের মতো লতা গাছ। এ শিম চওড়ায় ২-৩ সেন্টিমিটার ও লম্বায় বেশি ২০ সেন্টিমিটার হয়। ১০-১৫ ফুট লম্বা হয় একটা পূর্ণাঙ্গ শিম গাছ। প্রতিটি গাছে ৪০-৫০টা ফল ধরে। যখন শিম শক্ত হয় তখনই সবজি হিসেবে খাওয়া যায় না। শিমে বীজ আসলে মটরশুঁটির মতো খাওয়া যায়। ফল ধরা শুরু হলে ৩ মাস পর্যন্ত কামরাঙা শিম সবজি সংগ্রহ করা যায়।

ইতিহাস 
পশ্চিম আফ্রিকা হলো কামরাঙা শিমের আদি স্থান। কৃষি গবেষণা মতে এটি ভারত উপমহাদেশে প্রথমে চাষ শুরু হয়। কামরাঙা শিম আবাদ তুলনামূলকভাবে বেশি দক্ষিণ ও পূর্ব দক্ষিণ এশিয়ায়। এছাড়া পাপুয়া নিউগিনি, মিয়ানমার, মাদাগাস্কার, আমেরিকা ও অস্ট্রেলিয়ায় অনেক বছর আগে থেকেই এ শিমের চাষ হতো। সমুদ্র স্তর থেকে ১৫০০-২৫০০ ফুট উচ্চতায় এ সবজি চাষের বেশি উপযোগী তাই পার্বত্য অঞ্চলে কামরাঙা শিমের চাষাবাদ বেশি। অতি আর্দ্রতা-উষ্ণ আবহাওয়া চাষের জন্য বেশি উপযোগী। কামরাঙা শিমের চাষে পানির প্রয়োজনীয়তা কম তাই শুকনা এলাকায় চাষের বেশি হয় এ শিম। জমিতে নাইট্রোজেন যোগ করে এ সবজির চাষ।

পুষ্টিগুণ 
কামরাঙা শিমে প্রোটিন অনেক বেশি। বীজে সয়াবিনের মতো প্রোটিন থাকে (৩০-৩৯%)।  আরও আছে মিনারেলস, কার্বোহাইড্রেট, ফ্যাট। কার্বোহাইড্রেট ও সোডিয়ামের পরিমাণ বেশি থাকে ও কোলেস্টেরল থাকে না। ক্যালসিয়ামের উপস্থিতি এতে খুব বেশি। শিকড়েও প্রচুর প্রোটিন থাকে। টিউবার বা শিকড়ে প্রোটিনের উপস্থিতি প্রায় ২০%। অনেক হারবাল মেডিসিন উপাদান হিসেবে ব্যবহার করা হয়। কামরাঙা শিম পুষ্টিগুণ সমৃদ্ধ ‘ফডার’ হিসেবে ব্যবহার হয়ে থাকে। লিগুমিনাস দলীয় ফসল হওয়ার কারণে জমির স্বাস্থ্য রক্ষা করে।

চিত্রশালা

আরও দেখুন 

 বরবটি
 শিম
 ওলকপি

তথ্যসূত্র

বহিঃসংযোগ

সবজি
উদ্ভিদ
সবজি মূল
শাক
ক্রান্তীয় কৃষি
এশিয়ায় উদ্ভূত ফসল
ভোজ্য কলাই
ইন্দ্রনাথ রুদ্র

ইন্দ্রনাথ রুদ্র হল বাঙালি সাহিত্যিক অদ্রীশ বর্ধন সৃষ্ট কাল্পনিক গোয়েন্দা চরিত্র। গোয়েন্দা ইন্দ্রনাথকে নিয়ে লেখক অজস্র প্রাপ্তবয়স্ক ও ছোটদের জন্য গোয়েন্দা কাহিনী রচনা করেছেন। ইন্দ্রনাথ রুদ্রের কাহিনী নিয়ে সর্বমোট ১৩ টি খন্ড প্রকাশিত হয়েছে।

চরিত্র 
ইন্দ্রনাথ রুদ্র পেশায় শখের গোয়েন্দা। সে অবিবাহিত, ছয় ফুট দুই ইঞ্চি লম্বা এবং অত্যন্ত সুপুরুষ। ইন্দ্রনাথ রুদ্রের সাহিত্যিক বন্ধু মৃগাংক এবং তার স্ত্রী কবিতা বহু ক্ষেত্রে ইন্দ্রনাথের রহস্যভেদের সংগী হন। ইন্দ্রনাথ রসিক এবং হেঁয়ালীপ্রিয় ব্যক্তি। তার ঘনঘন নস্যি নেওয়ার নেশা আছে। বহু কঠিন পরিস্থিতেও অটল থাকে ইন্দ্রনাথ রুদ্র।

তথ্যসূত্র 

কাল্পনিক বাঙালি ব্যক্তি
গোয়েন্দা চরিত্র
কাল্পনিক হিন্দু
হাজিগড় রেলওয়ে স্টেশন

হাজিগড় রেলওয়ে স্টেশন হল  হাওড়া-বর্ধমান কর্ড লাইন এর একটি গুরুত্ব পূর্ণ রেলওয়ে স্টেশন। এই স্টেশনটি  কলকাতা শহরতলি রেলওয়ে  ব্যবস্থার অন্তর্গত একটি ব্যস্ত স্টেশন। এটি পূর্ব রেল জোন সমূহের অধীনে পরিচালিত। হাজিগড় রেলওয়ে স্টেশনটি হাওড়া রেলওয়ে বিভাগের একটি ছোট রেলওয়ে স্টেশন। এটি ভারতের পশ্চিমবঙ্গ রাজ্যের হুগলী জেলায় দুর্গাপুর এক্সপ্রেসওয়ে, চেরাগ্রাম, হাজিগড় এ অবস্থিত। স্টেশনটি হাজিগড় এবং পার্শ্ববর্তী এলাকায় রেল পরিষেবা প্রদান করে। হাওড়া জংশন রেলওয়ে স্টেশন থেকে ৫৫ কি.মি. দূরে স্টেশনটি অবস্থিত।

ইতিহাস 
হাওড়া-বর্ধমান কর্ড, ৯৫ কিলোমিটার রেলওয়ে লাইনটি ১৯১৭ সালে নির্মিত হয়েছিল। ১৯৩২ সালে বিবেকানন্দ সেতু নির্মাণের পরে শিয়ালদহ থেকে ডানকুনি পর্যন্ত লাইনটি যুক্ত করা হয়েছিল।  হাজিগড় রেলওয়ে স্টেশন সহ হাওড়া থেকে বর্ধমান কর্ড লাইনটি ১৯৬৪-৬৬ সালে বিদ্যুৎকৌশল করা হয়েছিল।

তথ্যসূত্র 

হুগলী জেলার রেলওয়ে স্টেশন
হাওড়া রেলওয়ে বিভাগ
১৯১৭-এ চালু রেলওয়ে স্টেশন
কলকাতা শহরতলি রেল স্টেশন
পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
১৯১৭-এ ভারতে চালু রেলওয়ে স্টেশন
পড়তে জানে এমন এক মজুরের প্রশ্ন

পড়তে জানে এমন এক মজুরের প্রশ্ন (১৯৩৫) জার্মান কবি বের্টোল্ট ব্রেশ্‌ট (১৮৯৮-১৯৫৬) এর একটি কবিতা। কবিতাটি বাংলায় অনুবাদ করেছিলেন কবি শঙ্খ ঘোষ। মূল কবিতাটির নাম ছিল "Fragen eines lesenden Arbeiters"।

পাঠ
কে বানিয়ে ছিল সাত দরজাওয়ালা থিবস? বইয়ে লেখে রাজার নাম।
রাজারা কি পাথর ঘাড়ে করে আনত?
আর বেবিলন এতবার গুঁড়ো হলো, কে আবার গড়ে তুলল এতবার?
সোনা ঝকঝকে লিমা যারা বানিয়েছিল তারা থাকতো কোন বাসায়?
চীনের প্রাচীর যখন শেষ হল সেই সন্ধ্যায় কোথায় গেল রাজমিস্ত্রিরা?
জয়তোরণে ঠাসা মোহনীয় রোম।
বানালো কে? কাদের জয় করল সিজার?
এত যে শুনি বাইজেনটিয়াম , সেখানে কি সবাই প্রাসাদেই থাকতো?
এমনকি উপকথার আটলান্টিস , যখন সমুদ্র তাকে খেল
ডুবতে ডুবতে সেই রাত্রে চিৎকার করে উঠেছিল ক্রীতদাসের জন্য।
ভারত জয় করেছিল তরুণ আলেকজান্ডার।
একলাই না কি?
গলদের নিপাত করেছিল সিজার। নিদেন একটা রাঁধুনী তো ছিল?
বিরাট আর্মাডা যখন ডুবল, স্পেনের ফিলিপ কেঁদেছিল খুব।
আর কেউ কাদেনি?
সাত বছরের যুদ্ধ জিতে ছিল দ্বিতীয় ফ্রেডারিক।
কে জিতেছিল? একলা সে?
পাতায় পাতায় জয়
জয়োৎসবের ভোজ বানাত কারা?
দশ দশ বছরে এক একজন মহামানব
খরচ মেটাতো কে?
কত সব খবর!
কত সব প্রশ্ন!

কবিতার বিষয়বস্তু
সমস্ত শ্রমিক মজুরশ্রেণির পক্ষ থেকে কবিতাটিতে কবি কিছু প্রশ্ন তুলেছেন। আসলে সেই প্রশ্নগুলোর মধ্যেই লুকিয়ে রয়েছে উত্তর। কবি মজুর বলতে এখানে স্থাপত্যশিল্পী, রাজমিস্ত্রী, দাস, সাধারণ শ্রমিক এমনকি সৈন্যদেরও বুঝিয়েছেন,যারা রাজাকে জেতানোর জন্য যুদ্ধ করেন। কিন্তু ইতিহাসের পাতায় এদের কারো নাম লেখা থাকে না।সমস্ত মহান কর্মকাণ্ডের কৃতিত্ব লাভ করেন রাজা। মানবসভ্যতার অগ্রগতির পিছনে থাকা মূল কান্ডারি এই শ্রমিকশ্রেণি কখনই তাদের উপযুক্ত মর্যাদা পান না। প্রশ্নগুলো তুলে কবি এই বিতর্কটাকেই উসকে দিয়েছেন।

তথ্যসূত্র

জার্মান সাহিত্য
বের্টোল্ট ব্রেশ্‌টের সাহিত্যকর্ম
জন গাই

জন উইলিয়াম গাই (; জন্ম: ২৯ আগস্ট, ১৯৩৪) নেলসনে জন্মগ্রহণকারী নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৫৫ থেকে ১৯৬১ সময়কালে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর নিউজিল্যান্ডীয় ক্রিকেটে ওতাগো, ওয়েলিংটন, নর্দার্ন ডিস্ট্রিক্টস, সেন্ট্রাল ডিস্ট্রিক্টস ও ক্যান্টারবারি এবং ইংরেজ কাউন্টি ক্রিকেটে নর্দাম্পটনশায়ার দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, দলের প্রয়োজনে ডানহাতে স্লো-মিডিয়াম বোলিংয়ে পারদর্শিতা দেখিয়েছেন জন গাই।

প্রথম-শ্রেণীর ক্রিকেট 
১৯৫৩-৫৪ মৌসুম থেকে ১৯৭২-৭৩ মৌসুম পর্যন্ত জন গাইয়ের প্রথম-শ্রেণীর খেলোয়াড়ী জীবন চলমান ছিল। ১৯৫৩-৫৪ মৌসুমে ১৯ বছর বয়সে ৫৭ ও ১১৫ রান তুলেন। তন্মধ্যে, অ্যালেক্স মইরের চার ওভারে ৩৬ রান নিয়েছিলেন। দ্রুত পদচালনার অধিকারী জন গাই খাঁটিমানের আত্মরক্ষামূলকপন্থা অবলম্বনসহ অসীম ধৈর্য নিয়ে ব্যাটিং কর্মে অগ্রসর হতেন। সুযোগের সদ্ব্যবহার করে বলকে সজোরে আঘাত করে রান সংগ্রহ করতেন। ১৯৫৮ সালে নর্দাম্পটনশায়ারের পক্ষে খেলেন।

আন্তর্জাতিক ক্রিকেট 
সমগ্র খেলোয়াড়ী জীবনে বারো টেস্টে অংশগ্রহণ করেছেন জন গাই। ৭ নভেম্বর, ১৯৫৫ তারিখে ঢাকায় স্বাগতিক পাকিস্তানের বিপক্ষে টেস্ট ক্রিকেটে অভিষেক ঘটে তার। ২৬ ডিসেম্বর, ১৯৬১ তারিখে জোহেন্সবার্গে স্বাগতিক দক্ষিণ আফ্রিকার বিপক্ষে সর্বশেষ টেস্টে অংশ নেন তিনি।

১৯৫৫-৫৬ মৌসুমে ভারত ও পাকিস্তান গমন করেন। এ সফরে ৩৪.৭৭ গড়ে ৩১৩ রান তুলেন। হায়দ্রাবাদে দীর্ঘ সাত ঘণ্টা ক্রিজে অবস্থান করে ১০২ রানের ইনিংস উপহার দেন। এরপর আরও একবার ১৯৬১-৬২ মৌসুমে দক্ষিণ আফ্রিকা গমন করেন। টেস্টগুলোয় নিদারুণভাবে ব্যর্থ হন। তবে সমগ্র সফরে ৫৩৩ রান তুলেছিলেন তিনি।

ব্যক্তিগত জীবন 
১৯৬০-এর দশকের শুরুরদিকে শেল অয়েলে কাজ করতেন। ক্রিকেট খেলোয়াড়ী জীবন থেকে অবসর নেয়ার পর জাতীয় দল নির্বাচকের ভূমিকায় অবতীর্ণ হয়েছিলেন জন গাই। নিউবারির পক্ষে ব্যাট হাতে প্রতিনিধিত্বমূলক খেলায় অংশ নিতেন। সতীর্থ নিউজিল্যান্ডীয় ক্রিকেটার ল্যান্স কেয়ার্নসের ন্যায় তিনিও কম হাতলের এক্সক্যালিবার ব্যাট ব্যবহার করতেন। বর্তমানে তিনি অস্ট্রেলিয়ার মেলবোর্নে বসবাস করছেন।

তথ্যসূত্র

আরও দেখুন 
 প্লাঙ্কেট শীল্ড
 গিফ ভিভিয়ান
 লিন্ডসে উইয়ার
 অকল্যান্ড ক্রিকেট দল
 নিউজিল্যান্ডীয় টেস্ট ক্রিকেটারদের তালিকা
 টেস্ট ক্রিকেট অভিষেকে ৫ উইকেট লাভকারী দক্ষিণ আফ্রিকান ক্রিকেটারদের তালিকা

বহিঃসংযোগ 
 
 

১৯৩৪-এ জন্ম
জীবিত ব্যক্তি
ওতাগোর ক্রিকেটার
ওয়েলিংটনের ক্রিকেটার
ক্যান্টারবারির ক্রিকেটার
নিউজিল্যান্ডীয় ক্রিকেটার
নিউজিল্যান্ডের টেস্ট ক্রিকেটার
নেলসন, নিউজিল্যান্ড থেকে আগত ক্রিকেটার
নর্দাম্পটনশায়ারের ক্রিকেটার
নর্দার্ন ডিস্ট্রিক্টসের ক্রিকেটার
সেন্ট্রাল ডিস্ট্রিক্টসের ক্রিকেটার
সাউথ আইল্যান্ডের ক্রিকেটার
নর্থ আইল্যান্ডের ক্রিকেটার
ইস্টার্ন জুট মিলস লিমিটেড

ইস্টার্ন জুট মিলস লিমিটেড বাংলাদেশের খুলনা জেলায় অবস্থিত একটি ভারী শিল্প প্রতিষ্ঠান। এটি রাষ্ট্রায়ত্ব বাংলাদেশ পাটকল কর্পোরেশনের অধীনস্থ ২৬টি মিলের মধ্যে খুলনা অঞ্চলের অধীনে থাকা ৯টি প্রতিষ্ঠানের মধ্যকার অন্যতম প্রধান পাটকল।

অবস্থান 
বাংলাদেশের দক্ষিণাঞ্চলের খুলনা বিভাগের খুলনা জেলার আটরা শিল্পাঞ্চলে এই প্রতিষ্ঠানটি অবস্থিত।

ইতিহাস 
এই শিল্প প্রতিষ্ঠানটি ১৯৬৭ সালের ১ নভেম্বর স্থাপিত হয় এবং বাংলাদেশ স্বাধীন হওয়ার পর ১৯৭২ সালে এটিকে জাতীয়করণ করা হয়।

অবকাঠামো 
এই বৃহদায়তন শিল্প-কমপ্লেক্সটি ৪০.৮৭ একর জায়গা জুড়ে অবস্থিত।

কর্মরত শ্রমিক ও ব্যবস্থাপনা 
এই প্রতিষ্ঠানটি বাংলাদেশ পাটকল করপোরেশনের অধীনস্থ হওয়ায় এটি বাংলাদেশের মহামান্য রাষ্ট্রপতির আদেশ নং ২৭, ১৯৭২ অনুযায়ী অতিরিক্ত সচিব পদমর্যাদার ১ জন চেয়ারম্যান এবং যুগ্ম সচিব পদমযাদার অনূর্ধ্ব ৫ জন পরিচালকের সমন্বয়ে গঠিত একটি পরিচালনা পর্ষদের নিয়ন্ত্রণে পরিচালিত হয়।

উৎপাদন ক্ষমতা 
এই মিলে রয়েছে ১২২ হেসিয়ান, ১১৮ সেকিং ও ৩৫ সিবিসি লুম এবং গড়ে এর মাসিক উৎপাদন ক্ষমতা ১৪৬ মেট্রিক টন হেসিয়ান, ৪৩২ মেট্রিক টন সেকিং ও ৮৪ মেট্রিক টন সিবিসি লুম।

উৎপাদিত পণ্য 
 কাপড়
 থলে।

আরও দেখুন 
 বাংলাদেশ পাটকল করপোরেশন;
 বাংলাদেশের পাটকলগুলোর তালিকা।

তথ্যসূত্র

বহিঃসংযোগ 
 ইস্টার্ন জুট মিলস লিমিটেড - বাংলাদেশ পাটকল করপোরেশন'এর তথ্য বাতায়নে।

১৯৬৭-এ প্রতিষ্ঠিত
বাংলাদেশের পাটকল
কেদার ও বদ্রী

কেদার ও বদ্রী হল বাংলা সাহিত্যের জনপ্রিয় গোয়েন্দা চরিত্রদ্বয়। বাংলা সাহিত্যে কাল্পনিক গোয়েন্দা চরিত্রগুলির অন্যতম কেদার ও বদ্রীর রচয়িতা সাহিত্যিক ঘনশ্যাম চৌধুরী। লেখক গোয়েন্দা কেদার-বদ্রী রহস্য সিরিজের প্রচুর গোয়েন্দা কাহিনী রচনা করেছেন।

চরিত্র
কেদারের আসল নাম কেদার মজুমদার। তিনি ব্ল্যাক বেল্ট ক্যারাটে মাস্টার, অবিবাহিত। তার সংস্থা উদিতভানু ইনফরমেশনস এ ক্যারাটে শেখান। তার অন্যতম বন্ধু সাংবাদিক ভাস্কর ব্যানার্জীর কাছ থেকে খবর পেয়ে রহস্যভেদ করতে নানান অভিযানে বেরিয়ে পড়েন তিনি। তিনি কবিতা প্রিয়, সুগঠিত স্বাস্থ্যের অধিকারী। কেদার মানসিক ও শারীরিকভাবে তীব্র বলশালী। তার কিশোর সহকারী বদ্রীনারায়ণ মুখার্জী অদ্ভুত অতীন্দ্রীয় ক্ষমতার অধিকারী, তার চোখের মনি নীলাভ। মানুষের দিকে তাকিয়ে তার অন্তর অনুধাবণ করার ক্ষমতা রাখে বদ্রী। কেদার বদ্রী দুজনেই কলকাতার বাসিন্দা। তারা জুটিতে বহু অ্যাডভেঞ্চারে জড়িয়ে পড়েছে।

তথ্যসূত্র

কাল্পনিক বাঙালি ব্যক্তি
গোয়েন্দা চরিত্র
কাল্পনিক হিন্দু
চুরুট

চুরুট একটি শুকনো ঘূর্ণিত বান্ডিল এবং গাঁজানো তামাক পাতার তৈয়ার করা ধুমপায়িত বস্তু। তারা বিস্তৃত বিভিন্ন মাপ এবং আকার এ উৎপাদিত হয়। ২০তম শতাব্দী থেকে, প্রায় সব চুরূট তিনটি স্বতন্ত্র উপাদান নিয়ে গঠিত হয়ঃ গর্ত ইত্যাদি বোজানো, দপ্তরী পাতার ঝুলিতে যা দিয়ে গর্ত ইত্যাদি বোজানো হয়, একসাথে এবং একটি লেফাফা গাছের পাতা, যা প্রায়ই সেরা গাছের পাতা ব্যবহার করা হয়. প্রায়ই চুরূটে এটির প্রস্তুতকারকের লোগো সংবলিত একটি ব্যান্ড মুদ্রিত থাকে। আধুনিক চুরূট প্রায়ই ২ টা ব্যান্ডের সাথে আসে, বিশেষ করে কিউবান চুরূট ব্যান্ড, সীমিত সংস্করণ  (Edición Liitada) প্রদর্শনীতে বছরের উৎপাদিত ব্যান্ডগুলো প্রদর্শিত হয়।

চুরূটের তামাক প্রাথমিকভাবে উল্লেখযোগ্য পরিমাণে জন্মায় মধ্য আমেরিকা এবং ক্যারিবিয়ান এর দ্বীপসহ কিউবা, ডোমিনিকান প্রজাতন্ত্র, হাইতি, হন্ডুরাস, মেক্সিকো, ইকুয়েডর, নিকারাগুয়া, গুয়াতেমালা, পানামা, এবং পুয়ের্তো রিকো; এটি আরও উৎপাদিত হয় পূর্ব মার্কিন যুক্তরাষ্ট্র, ভূমধ্য দেশ ইতালি এবং স্পেন (ক্যানারি দ্বীপপুঞ্জে), ইন্দোনেশিয়া এবং দক্ষিণ-পূর্ব এশিয়া এর ফিলিপাইন।

চুরূট ধূমপানের উৎস এখনও অজানা. গুয়াতেমালা থেকে একটি মায়া সিরামিক পাত্র যা দশম শতাব্দীর উপাদান, মানুষ একটি তন্তুর সাথে একত্রে  বাঁধা তামাক পাতা ধূমপান করত।

নিয়মিত চুরূট ধূমপান গুরুতর স্বাস্থ্য ঝুঁকি সহ বিপদজনক বিভিন্ন ধরনের ক্যান্সার এবং কার্ডিওভাসকুলার অসুখ বৃদ্ধি করতে পরিচিতি লাভ করে।

সঙ্গায়ন 
সিগার শব্দটি মূলত মায়ান সিকার থেকে উদ্ভূত হয়েছে ("ঘূর্ণিত তামাকের পাতা ধূমপান করতে" - সিক, "তামাক" থেকে)। স্প্যানিশ শব্দ "সিগারো" মায়ান এবং আধুনিক ব্যবহারের মধ্যে ব্যবধানকে বিস্তৃত করে। ইংরেজি শব্দটি 1730 সালে প্রচলিত হয়েছিল।

ইতিহাস 

ক্যারিবিয়ান দ্বীপপুঞ্জের দেশীয় মানুষের সকলের মধ্যে তামাক বিস্তৃত ছিল। ইতালিয়ান অনুসন্ধানকারী ক্রিস্টোফার কলাম্বাসকে সাধারণত কৃতিত্ব দেওয়া হয়  ইউরোপে তামাকের প্রবর্তনের জন্য । তাঁর ১৪৯২ যাত্রা চলাকালীন, তাঁর তিনজন ক্রু রোদরিগো দি জেরেজ, হেক্টর ফুয়েন্তেস এবং লুইস দি টরেস, প্রথমবারের মতো হিসপানিওলা দ্বীপে তামাকের মুখোমুখি হয়েছিল বলে জানা যায়, বর্তমানে হাইতি এবং ডোমিনিকান রিপাবলিক তখন স্থানীয় নাগরিকরা তাদেরকে শুকনো পাতাগুলি উপস্থাপন করেছিল যা   বিশেষ সুগন্ধ ছড়িয়ে দেয়।  তাঁর নাবিকরা জানিয়েছেন যে কিউবা দ্বীপের ট্যানোসরা একটি আদিম চুরূট ধূমপান করেছিল, যা বাঁশযুক্ত শুকনো তামাক পাতার সাথে তাল বা কলা পাতার মতো অন্যান্য পাতার ঘুর্ণনে তৈরি হত।

তথ্যসূত্র

চুরুট